CELEX: 32006R1993
Language: et
Date: 2006-12-21 00:00:00
Title: Komisjoni määrus (EÜ) nr 1993/2006, 21. detsember 2006 , millega kehtestatakse üleminekumeetmed piima ja piimatoodete ekspordi suhtes vastavalt määrusele (EÜ) nr 1282/2006 seoses Bulgaaria ja Rumeenia Euroopa Liiduga ühinemisega

30.12.2006       ET                       Euroopa Liidu Teataja                                L 413/1
                                                   I
                              (Aktid, mille avaldamine on kohustuslik)
                              Komisjoni määrus (EÜ) nr 1993/2006,
                                         21. detsember 2006,
     millega kehtestatakse üleminekumeetmed piima ja piimatoodete ekspordi suhtes
  vastavalt määrusele (EÜ) nr 1282/2006 seoses Bulgaaria ja Rumeenia Euroopa Liiduga
                                             ühinemisega
EUROOPA ÜHENDUSTE KOMISJON,
võttes arvesse Bulgaaria ja Rumeenia ühinemislepingut, eriti selle artikli 4 lõiget 3,
võttes arvesse Bulgaaria ja Rumeenia ühinemisakti, eriti selle artiklit 41,
ning arvestades järgmist:
(1)     Komisjoni 17. augusti 2006. aasta määruse (EÜ) nr 1282/2006 (millega kehtestatakse
        nõukogu määruse (EÜ) nr 1255/1999 rakendamise üksikasjalikud erieeskirjad piima ja
        piimatoodete ekspordilitsentside ja -toetuste kohta1 artikli 3 lõikes 2 on sätestatud, et
        toetuse saamiseks peavad tooted vastama Euroopa Parlamendi ja nõukogu 29. aprilli
        2004. aasta määruse (EÜ) nr 853/2004 (millega sätestatakse loomset päritolu toidu
        hügieeni erieeskirjad)2 nõuetele. Eelkõige peavad tooted olema valmistatud
        heakskiidetud ettevõttes ning vastama määruse (EÜ) nr 853/2004 artiklites 4 ja 5
        sätestatud tervisemärgistuse nõuetele.
(2)     Komisjoni 22. detsembri 2006. aasta otsusega 2006/…/EÜ (K(2006) 7028), millega
        sätestatakse üleminekumeetmed teatavate Bulgaariast ja Rumeeniast pärit loomsete
        saaduste turustamiseks,3 on kehtestatud meetmed, et hõlbustada üleminekut praegu
        Bulgaarias ja Rumeenias kehtivalt süsteemilt ühenduse veterinaaralaste õigusaktide
        kohaldamisel tekkivale süsteemile. Kõnealuse otsuse artikli 3 kohaselt lubavad
        liikmesriigid 1. jaanuarist kuni 31. detsembrini 2007 kaubelda toodetega, mis on pärit
        Bulgaaria ja Rumeenia ettevõtetest, millel on luba eksportida enne ühinemiskuupäeva
        ühendusse piimatooteid, tingimusel et kõnealused tooted kannavad asjaomasele
1
        ELT L 234, 29.8.2006, lk 4.
2
        ELT L 139, 30.4.2004, lk 55. Määrust on viimati muudetud komisjoni määrusega (EÜ) nr 2076/2005
        (ELT L 338, 22.12.2005, lk 83).
3
        Euroopa Liidu Teatajas seni avaldamata.
 ---pagebreak--- L 413/2           ET                   Euroopa Liidu Teataja                        30.12.2006
        ettevõttele kuuluvat tervisemärki ühendusse eksportimiseks ning on varustatud
        dokumendiga, mis tõendab, et tooted on toodetud enne 1. jaanuari 2007.
(3)     On asjakohane kehtestada erand määrusest (EÜ) nr 1282/2006 ning sätestada, et otsuse
        2006/…/EÜ (K(2006) 7028) artiklile 3 vastavate toodete eest, millega on lubatud
        kaubelda ajavahemikul 1. jaanuarist kuni 31. detsembrini 2007, peaks olema võimalik
        saada eksporditoetust.
(4)     Käesoleva määrusega ette nähtud meetmed on kooskõlas piima- ja piimatooteturu
        korralduskomitee arvamusega,
ON VASTU VÕTNUD KÄESOLEVA MÄÄRUSE:
                                           Artikkel 1
Erandina määruse (EÜ) nr 1282/2003 artikli 3 lõikest 2 peaks olema võimalik saada
eksporditoetust toodete eest, mis on enne ühinemiskuupäeva pärit Bulgaaria ja Rumeenia
ettevõtetest, millel on luba eksportida ühendusse enne ühinemiskuupäeva ning on eksporditud
ühendusest ajavahemikul ühinemiskuupäevast kuni 31. detsembrini 2007, tingimusel et
kõnealused tooted vastavad otsuse 2006/…/EÜ (K(2006) 7028) artikli 3 punktile a ning on
varustatud komisjoni otsuse 2004/438/EÜ4 II lisas sätestatud dokumendiga, millele on lisatud
järgmised andmed:
“Toodetud enne 1. jaanuari 2007 kooskõlas komisjoni otsusega 2006/…/EÜ (K(2006) 7028)”.
                                           Artikkel 2
Käesolev määrus jõustub Bulgaaria ja Rumeenia ühinemislepingu jõustumise korral
kõnealuse lepingu jõustumise päeval.
Käesolevat määrust kohaldatakse alates selle jõustumise kuupäevast kuni 31. detsembrini
2007 vastu võetud ekspordideklaratsioonide suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. detsember 2006
                                             Komisjoni nimel
                                             komisjoni liige
                                             Mariann FISCHER BOEL
4
        ELT L 154, 30.4.2004, lk 72.